Diari Oficial de la Generalitat Valenciana


Sumari del DOGV 5925, del 02-01-2009 (2008/15512)

RESOLUCIÓ de 29 de desembre de 2008, del director general del Servici Valencià d'Ocupació i Formació, per la qual s'efectua ampliació en els crèdits màxims que han de finançar les ajudes als alumnes desocupats participants en les accions de formació ocupacional previstes per l'Ordre de 17 de desembre de 2007, de la Conselleria d'Economia, Hisenda i Ocupació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5925

Data del DOGV
:   02-01-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/15803


Data del document
:   29-12-2008

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública
    * ajuda a l'ocupació
    * suport econòmic

RESOLUCIÓ de 29 de desembre de 2008, del director general del Servici Valencià d'Ocupació i Formació, per la qual s'efectua ampliació en els crèdits màxims que han de finançar les ajudes als alumnes desocupats participants en les accions de formació ocupacional previstes per l'Ordre de 17 de desembre de 2007, de la Conselleria d'Economia, Hisenda i Ocupació. [2008/15770]  
El 27.12.2007 (DOCV núm. 5668) es publica l'Ordre de 17 de desembre de 2007, de la Conselleria d'Economia, Hisenda i Ocupació per al qual es determina el Programa de Formació Professional per a l'Ocupació i es regulen i es recullen subvencions dirigides prioritàriament als treballadors desocupats durant l'exercici 2008, i la seua disposició addicional primera autoritza el director general del Servici Valencià d'Ocupació i Formació perquè mitjançant Resolució faça públiques les línies pressupostàries i l'import global màxim assignat a estes.   
La Resolució de 27 de febrer de 2008, del director general del Servici Valencià d'Ocupació i Formació (DOCV núm. 5714, de 29.02.2008), publica la línia pressupostària de Formació Professional per a l'Ocupació durant l'exercici 2008 i el seu article quart ordena la publicació de les possibles ampliacions d'estos.  
Una vegada avançada la gestió de les subvencions esmentades, és necessari incrementar esta dotació com a conseqüència dels crèdits generats una vegada resolts els compromisos adquirits i del crèdit existent en la T0218000 Formació Professional per a l'Ocupació, del subprograma 322.52 «Formació Professional Ocupacional i Contínua».  
Per tot això, i fent ús de la competència atorgada per l'article 47.11 del Text Refós de la Llei d'Hisenda Pública, la Llei 5/1983, de 30 de desembre, del Consell, per la qual s'aprova el Reglament Orgànic i Funcional de la Conselleria d'Economia, Hisenda i Ocupació, resolc:  
Incrementar la dotació pressupostària assignada en la Resolució de 27 de febrer de 2008, en l'article segon, per a finançar les sol·licituds de beques i ajudes de transport, allotjament i manutenció dels alumnes d'acord amb allò disposat en l'article 43 de l'Ordre de 17 de desembre de 2007 (DOCV núm. 5668), de la Conselleria d'Economia, Hisenda i Ocupació, fins a una quantia màxima de 3.240.000 €, cosa que suposa un increment de 1.240.000 € (UN MILIÓ DOS-CENTS QUARANTA MIL EUROS) sobre la dotació anterior, tot a càrrec del capítol 4 de despeses del pressupost del SERVEF per al 2008, subprograma pressupostari 322.52 «Formació Professional Ocupacional i Contínua», línia de subvenció T0218000 Formació Professional per a l'Ocupació.  
Contra el present acte, que posa fi a la via administrativa, podran les persones interessades interposar Recurs Contenciós Administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant este mateix òrgan en el termini d'un mes, computat en els termes ja dits, segons allò que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques del Procediment Administratiu Comú. Tot això sense perjudici que es puga interposar qualsevol altre recurs dels previstos en la vigent legislació.  
En cas que les entitats interessades foren administracions públiques, podran interposar Recurs Contenciós Administratiu davant idèntic òrgan jurisdiccional, d'acord amb allò establit en els articles 10, 44 i 46.6 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que hi haguera hagut el requeriment a què fa referència l'article 44 de l'esmentada Llei, en este cas l'esmentat termini contarà des de l'endemà a aquell en què es reba la comunicació de l'acord exprés o s'entenga presumptament rebutjat.  
València, 29 de desembre de 2008.- El secretari autonòmic d'Ocupació i director general del SERVEF: Luis Lobón Martín.